text: Sønderjyske tilbage på førstepladsen efter sejr i Odense
  26 februar 2016 kl. 21.13
  Sønderjyske vandt fredag aften 6-3 over Odense Bulldogs og generobrede førstepladsen i Metalligaen.
  Sønderjyskes canadier Scott Campbell var dagens mand for sønderjyderne i Odense. Han nettede fire gange i storsejren over Odense.
  Det bringer ham op på i alt 25 scoringer i indeværende sæson.
  Samtidig betød sejren, at Sønderjyske generobrede førstepladsen i Metalligaen. Frederikshavn måtte vige førerpladsen i tabellen, idet nordjyderne noget overraskende tabte hjemme 3-4 til Rungsted.
  Sidste runde i slutspillet er på mandag, hvor Sønderjyske skal en tur til ærkerivalerne Esbjerg.
  